《游雾山寺和冠莱公韵（集本不载）》
明代·丘吉

风引钟声落大溪，行厨酒尽夕阳低。
斗杓斜坠阑干北，涧道横阳略彴西。
云杂天花银叶舞，门排行树宝幢齐。
普香世界青山绕，一路烟霞送马蹄。

作者简介：浙江归安人，字大佑，号执柔。性澹约朴素，动遵矩矱。游眺吴越山水间，飘然远俗。善古文，尤长于诗，以温庭筠、李义山为宗。号为湖州诗人领袖，唐惟勤、张子静继之。有《执柔集》。